অরিজিতের পরে বড় সিদ্ধান্ত শ্রেয়া ঘোষালের

কলকাতা: প্লেব্যাক করবেন না অরিজিৎ সিং (Arijit Singh)। প্রিয় গায়কের এহেন ঘটনায় স্বাভাবিক ভাবেই মন খারাপ অনুরাগীদের। এ বার শ্রেয়া ঘোষালও জানালেন তাঁর নয়া সিদ্ধান্তের কথা। শুনব কী জানিয়েছেন শ্রেয়া ঘোষাল (Shreya Ghoshal)। ‘রাউঞ্চি’ গান নিয়ে বিতর্কে এবার মুখ খুললেন শ্রেয়া ঘোষাল (Shreya Ghoshal)। সম্প্রতি তিনি জানিয়েছিলেন, ‘চিকনি চামেলি’-র মতো গান আর রেকর্ড করবেন না। সেই মন্তব্য ঘিরেই সমাজমাধ্যমে শুরু হয় সমালোচনা। তবে ট্রোলিংয়ের জবাবও দিয়েছেন তিনি স্পষ্ট ভাষায়।
‘চিকনি চামেলি’ (Chikni Chameli) থেকে ‘মেরে ঢোলনা’, বিভিন্ন ধরনের গান গেয়ে শ্রোতাদের মন ছুঁয়েছেন শ্রেয়া। প্রেম থেকে শুরু করে বিরহ সবরকম মুহূর্ত শ্রোতাদের উপহার দিয়েছেন তিনি। ভবিষ্যতে আর কখনও ‘চিকনি চামেলি’র মতো গান তিনি গাইবেন না বলে জানিয়েছেন। ক্যাটরিনার কণ্ঠে গান গেয়ে যে খুব একটা অস্বস্থিতে পড়েছেন তিনি এমনটা নয়। কিন্তু গান নির্বাচনের ক্ষেত্রে তিনি অনেক বেশি সাবধানী হয়ে উঠতে চান।শ্রেয়ার মতে, ‘চিকনি চামেলি’র মতো গানের মাধ্যমে মহিলাদের অনেকাংশে অবজেক্টিফাই করা হয়েছে। এই গানের মাধ্যমে অসম্মান করা হয়েছে মহিলাদের। তাই এমন গান এড়িয়ে চলতে চান তিনি।

আরও পড়ুন: সাদামাটা সাজ রিসেপশনে, ঐতিহ্য বজায় রেখে শাড়িতে রশ্মিকা, বিজয় পরলেন ধুতি-কুর্তা

‘চিকনি চামেলি’-র মতো গান আর রেকর্ড করবেন না। সেই মন্তব্য ঘিরেই সমাজমাধ্যমে শুরু হয় সমালোচনা। তবে ট্রোলিংয়ের জবাবও দিয়েছেন তিনি স্পষ্ট ভাষায়। জানিয়েছেন, গানটি গেয়ে তিনি লজ্জিত নন, কিন্তু এখন থেকে গান বাছাইয়ের ক্ষেত্রে অনেক বেশি সচেতন। শ্রেয়া আরও বলেন, এখন তিনি ভেবে দেখেন—একটি গান জনপ্রিয় হলে তাঁকে বিভিন্ন জায়গায়, এমনকি শিশুদের সামনেও তা পরিবেশন করতে হয়। সেটাই অনেক সময় অস্বস্তির কারণ হয়ে দাঁড়ায়। তবে তিনি স্পষ্ট করেছেন, ‘চিকনি চামেলি’ নিয়ে তাঁর কোনও অস্বস্তি বা লজ্জা নেই। “হ্যাঁ, আমি গানটি গেয়েছি। আমি গানটি পছন্দও করি। কিন্তু এখন আর এমন গান রেকর্ড করব না।